Iran Dwe Retounen Bò Tab Negosyasyon yo Anvan Lontan si l Vle Evite Plis Sanksyon Poutèt Pwogram Nikleyè l la, daprè Puisans Mondyal yo
Puisans sa yo, ki fòme Gwoup P-5 plis 1 an, se 5 manm pèmanan Konsèy Sekirite l'ONI an: Lèzetazini, Larisi, Lachin, Lafrans ak La Grand
Yonotorite wo-plase nan peyi Iran lanse avètisman pou l di Teheran pa pral bese badevan okenn presyon kap fèt sou li pou l abondone pwogram nikleyè l-la. Laprèsnan Iran site pòtpawòl ministè afè etranjè a, Hassan Qashqavi, ki ta di kòmkwatout sanksyon yo ta enpoze sou Iran pap efikas, yo pap fè peyi a okenn mal "menmjan ak yon epe wouye". Pòtpawòl la fini pa di Iran ta pi renmen wè patikonsène yo sèvi ak dyalòg e ak negosyasyon pou rezoud pwoblèm pwogram nikleyèli a poze MisyeQashqavi pale konsa yon jou aprè diplomat kèk grand puisans mondyal te reyininan vil Frankfort, ann Almay, kote yo bay Iran konsèy pou l retounen nannegosyasyon kap fèt sou pwogram nikleyè l la, e se pou l ta fè sa anvan AsanbleJeneral Oganizasyon Nasyon Zini an ouvè sesyon anyèl li a nan New York pi tamwa sa a, pi presizeman nan dat 23 septanm nan. Rankont sa a te gen ladan n 5manm pèmanan Konsèy Sekirite l'ONU an (Lèzetazini, Lafrans, Larisi, La GrandBretay ak Lachinn), plis Lalmay --segwoup yo rele 5-P plis 1 an. Sa pa gen lontan, prensipal negosyatè iranyen poukesyon nikleyè a, Saeed Jalili, te fè konnen Teheran vle fè yon révizyon nanpwogram nikleyè l la e li menm dispoze repran kontak dirèk ak 6 puisans yo soudosye a. Nan yon pwen-de-près pòtpawòl Depatman Deta a, Ian Kelly, bay yè mèkredia, li pale de rankont Frankfort la ak enterè diplomat « gwoup 5-P plis 1 an »atache nan deklarasyon misye Jalili a. Nap site misye Kelly: « Pousa k gen rapò akdeklarasyon misye Jalili te fè semèn sa a, kòmkwa Teheran ta pare pou lreprann negosyasyon yo, gwoup la ensiste pou l di Iran fèt pou l reponn òf lite resevwa ann Avril pase a pou l retounen bò tab la anvan asanble jenerall'ONI an kòmanse. Gwoup la ensiste tou sou dwa Iran genyen pou l posede enèjinikleyè pou rezon pasifik; men Iran dwe konnen tou genyen yon nesesite ijan poul fè moun remete konfyans nan aspè totalman pasifik pwogram nikleyè l la; e pousa, li dwe kowopere nètalkole ak kominote entènasyonal la.» Otoriteyo nan Administrasyon Obama a fè konnen yo pa ka di si deklarasyon misye Jalilia anonse yon chanjman nan politik peyi Iran, oubyen si se yon senp taktikdiplomatik pou Teheran dekouraje kèk manm kominote entènasyonal la pou yo paapiye nouvo sanksyon kont li, pandan dat ap pwoche pou sesyon 2009 Asanblejeneral l'ONI an kòmanse. Jdesmara@VOANEWS.com